b'\n_START_ARTICLE_\nNagrada Dra\xc5\xbeen Petrovi\xc4\x87\n_START_PARAGRAPH_\nNagradu "Dra\xc5\xbeen Petrovi\xc4\x87" Hrvatski olimpijski odbor ustanovio je 2006. godine, te je prvi put dodijeljena 2007. godine na sve\xc4\x8danosti Velikog dana hrvatskog \xc5\xa1porta, koji se odr\xc5\xbeava u \xc4\x8dast 17. sije\xc4\x8dnja, godi\xc5\xa1njice primitka HOO u Me\xc4\x91unarodni olimpijski odbor. _NEWLINE_Nagrada je namijenjena isklju\xc4\x8divo mladim \xc5\xa1porta\xc5\xa1ima, \xc5\xa1porta\xc5\xa1icama, te mu\xc5\xa1kim u \xc5\xbeenskim ekipama za izvanredne \xc5\xa1portske rezultate i \xc5\xa1portski razvoj._NEWLINE_Nagrada nosi ime po tragi\xc4\x8dno preminulom velikanu hrvatske ko\xc5\xa1arke, Dra\xc5\xbeenu Petrovi\xc4\x87u, jednom od najboljih svjetskih ko\xc5\xa1arka\xc5\xa1a i nositelja triju olimpijskih odli\xc4\x8dja (OI Los Angeles 1984., Seoul 1988. i Barcelona 1992.). Nagrada je pisana povelja sa stiliziranim likom Dra\xc5\xbeena Petrovi\xc4\x87a, nov\xc4\x8dan iznos i prikladni poklon. Odluku o izboru dobitnika Nagrade donosi Odbor kojeg \xc4\x8dine predstavnici Vije\xc4\x87a HOO-a, Hrvatskog zbora \xc5\xa1portskih novinara i Hrvatskog kluba olimpijaca.'